Verdal fengsel

Verdal fengsel er et fengsel med lavere sikkerhetsnivå som ligger i Verdal i Nord-Trøndelag og er underlagt Kriminalomsorgens region nord. At fengselet har lavere sikkerhetsnivå (tidligere betegnet som åpent fengsel) betyr at det er innrettet med færre fysiske sikkerhetstiltak enn fengsler med høyt sikkerhetsnivå. Fengselet har ordinær kapasitet på 60 plasser. Fengselet hadde i 2007 24 ansatte.Trønder Avisa - Nysjefen på "Pallen" (5. januar 2007, s.8) Rundt 800 innsatte soner i Verdal fengsel per år. Det er åpen soning og de fleste soner straffer fra 25 til 30 dager. Fengslet brukes hovedsakelig mot straffedømte i mindre alvorlige saker, men også for soning av siste del av lengre dommer.Trønder Avisa - Fanger slippes før tiden (18. februar 2009, s.5)

Rundt 18 500 personer sonte ved anstalten i perioden 1973-2004. I 2007 sonet de fleste straffer for bøter, bedrageri/utroskap og legemsbeskadigelse. Deretter kom motorvognkjøring i ruset tilstand, narkotika.Trønder Avisa, bilag Pluss - Veien videre (3. februar 2007, s.17) Ifølge fengselsdirektør Per Kristian Aunet er størstedelen av de innsatte personer som har rotet det til på et eller annet vis, uten at de kan kalles harde kriminelle.Adressa - «Costa del Palle» er best i ferien (21. juli 2007) «Mange av dem er her for første gang. Fengselsdirektør Per Kristian Aunet peker på at størstedelen av de innsatte er personer som har rotet det til på et eller annet vis, uten at de kan kalles harde kriminelle. - Her sitter for eksempel menn og kvinner som har kjørt for fort, eller er tatt for promillekjøring eller har rotet seg opp i bråk på byen.»

En av fengselets hovedbeskjeftigelser er produksjons av Europaller.Aktuelt for kriminalomsorgen, Nr.1 2004 Palleproduksjonen har siden starten vært et i samarbeid med bedriften Aven AS.

Historie
Fengselet startet driften sommeren 1973, men ble ikke offisielt åpnet før den 6. desember 1973. Den het opprinnelig Verdal Arbeidskoloni, men i 2001 ble navnet endret til Verdal fengsel. Fengslet ble etablert i en leir som tilhørte Sivilforsvaret og som tidvis ble benyttet av dem. Først i 1995 opphørte Sivilforsvarets eierskap til leiren. Fengselet fikk en egen kvinneavdeling i 1997. Rolf Stokke ble tilsatt som arbeidskoloniens første inspektør. I 2004 var stedets leder Ole Nakstad og siden 2007 har Per Kristian Aunet vært leder.

Referanser

 Eksterne lenker 
 Kriminalomsorgens presentasjon av Verdal fengsel

Kategori:Fengsler i Norge
Kategori:Byggverk i Verdal
Kategori:Etableringer i 1973
Kategori:1973 i Norge